На основу члана 14. став 1. тачка 3. члана 20. Закона о енергетској ефикасности и рационалној употреби електричне енергије („Службени гласник РС“ број 40/2021), члана 32. Закона о локалној самоуправи („Службени гласник Републике Србије", број: 129/2007, 83/2014-др. закон,101/2016-др.закон и 47/2018), члана 2. Правилника о условима за именовање енергетских менаџера у органима јединце локалне самоуправе („Службени гласник РС“, број 31/2016) и члана 40. и 152. Статута општине Владичин Хан („Службени гласник Града Врања“, број 4/2019), Скупштина општине Владичин Хан, на седници одржаној дана 25.07.2021. године, донела је

**О Д Л У К А**

**О ИМЕНОВАЊУ ЕНЕРГЕТСКОГ МЕНАЏЕРА**

**ОПШТИНЕ ВЛАДИЧИН ХАН**

**I**

Душан Аризановић из Владичиног Хана, дипломирани мастер инжењер заштите животне средине, са лиценцом за обављање послова енергетског менаџера за област општинске енергетике број ЕМО 0103 19 издате од стране Министарства, рударства и енергетике број 312-01-00351/1/2019-06 од 09.05.2019. године, именује се за енергетског менаџета Општине Владичин Хан.

**II**

Енергетски менаџер Општине Владичин Хан се именује на период од 3 (три) месеца почев од 01.09.2021. године.

**III**

Енергетски менаџер обавља послове прописане Законом о енергетској ефикасности и рационалној употреби електричне енергије и Правилником о условима за именовање енергетских менаџера у органима јединце локалне самоуправе и то:

-прикупља и анализира податке о начину коришћења енергије

-организује и учествује у приприми програма и плана енергетске ефикасности

-предлаже мере енергетске ефикасности и учествује у њихову реализацију

-припрема годишњи извештај

-уноси податке из члана 8. став 1 овог закона о оствареним уштедама у МПВ

- израђује елаборат енергетске ефикасности за објекте у јавној својини Општине Владичин Хан;

- усмерава и усклађује рад Општинске управе и обвезника система енергетског менаџмената на пословима управљања производњом, дистрибуцијом и потрошњом енергије и активности које су усмерене ка остваривању уштеде енергије и унапређењу енергетске ефикасности;

- усмерава и усклађује рад Општинске управе, обвезника система енергетског менаџмента и заинтересоване јавности у процесу израде стратешких и планских докумената чија је израда утврђена законом;

- по потреби учествује и даје упутства и савете при изради програма и планова енергетске ефикасности које донесе други обвезници система енергетског менаџмента;

- предузима и друге активности и мере енергетске ефикасности

**IV**

Средства за финансирање рада енергетског менаџера обезбеђују се у буџету Општине Владичин Хан.

Овлашћује се председник Општине Владичин Хан Горан Младеновић да закључи уговор са енергетским менаџером из става I ове Одлуке којим ће се ближе регулисати права и обавезе енергетског менаџера.

**V**

Енергестки менаџер је независан и самосталан у свом раду.

**VI**

 У вршењу послова, енергетски менаџер поступа у складу са законом, прописима Општине Владичин Хан и правилима струке.

**VII**

 Стручне и административно техничке послове за енергетског менаџаре обавља Општинска управа Општине Владичин Хан.

**VIII**

 Рад енергетског менаџера је јаван и његове активности се презентирају на званичној интернет страници Општине Владичин Хан.

**IX**

 На захтев енергетског менаџера, у вези са делатностима које обавља из своје надлежности, органи и службе, Општине Владичин Хан, јавних предузећа и установа чији је оснивач Општина Владичин Хан, дужни су да дају одговарајуће информације којима располажу или податке из евиденција којима располажу.

 Енергетски менаџер дужан је да чува тајност података у складу са законом.

**X**

 Енергетски менаџер подноси извештај о свом раду Скупштини општине.

 На захтев Скупштине општине енергетски менаџер доставља тражене информације и извештај о раду.

**XI**

 Одлука ступа на снагу осмог дана од дана објављивања у Службеном гласнику Града Врања.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-77/9/21-I**

 **ПРЕДСЕДНИЦА,**

 **Данијела Поповић**